CELEX: C2006/143/19
Language: hu
Date: 2006-06-17 00:00:00
Title: C-274/04. sz. ügy: A Bíróság (I. tanács)  2006. április 6-i  ítélete (a Finanzgericht Hamburg előzetes döntéshozatal iránti kérelme) – ED & F Man Sugar Ltd kontra Hauptzollamt Hamburg-Jonas (Mezőgazdaság – 3665/87/EGK rendelet – Export-visszatérítés – A visszatérítés visszafizetését előíró határozat jogerőre emelkedését követően alkalmazott szankció – A szankciót megállapító határozat felülvizsgálatának lehetősége)

17.6.2006   
            
            
               HU
            
            
               Az Európai Unió Hivatalos Lapja
            
            
               C 143/10
            
         A Bíróság (I. tanács) 2006. április 6-i ítélete (a Finanzgericht Hamburg előzetes döntéshozatal iránti kérelme) – ED & F Man Sugar Ltd kontra Hauptzollamt Hamburg-Jonas
   (C-274/04. sz. ügy) (1)
   
   (Mezőgazdaság - 3665/87/EGK rendelet - Export-visszatérítés - A visszatérítés visszafizetését előíró határozat jogerőre emelkedését követően alkalmazott szankció - A szankciót megállapító határozat felülvizsgálatának lehetősége)
   (2006/C 143/19)
   Az eljárás nyelve: német
   A kérdést előterjesztő bíróság
   Finanzgericht Hamburg
   Az alapeljárás felei
   
      Felperes: ED & F Man Sugar Ltd
   
      Alperes: Hauptzollamt Hamburg-Jonas
   Tárgy
   Előzetes döntéshozatal iránti kérelem – Finanzgericht Hamburg – Az 1994. december 2-i 2945/94 bizottsági rendelettel (HL L 310., 57. o.) módosított, a mezőgazdasági termékek után járó export-visszatérítések rendszerének alkalmazására vonatkozó közös részletes szabályok megállapításáról szóló, 1987. november 27-i 3665/87/EGK bizottsági rendelet (HL L 351., 1. o.) 11. cikke (1) és (3) bekezdésének értelmezése – Szankció a túlzottan nagy összeget tartalmazó visszatérítési kérelem esetén – A nemzeti hatóságok és/vagy bíróságok azon joga, hogy valamely exportőrnek a rá szankciót kiszabó határozat ellen benyújtott keresete keretében felülvizsgálják a jogosulatlanul kapott összegek visszafizetését megállapító jogerős határozatot – A közösségi jog téves értelmezése
   Rendelkező rész
   Az 1994. december 2-i 2945/94 bizottsági rendelettel módosított, a mezőgazdasági termékek után járó export-visszatérítések rendszerének alkalmazására vonatkozó közös részletes szabályok megállapításáról szóló, 1987. november 27-i 3665/87/EGK bizottsági rendelet 11. cikke (1) bekezdésének első albekezdését akként kell értelmezni, hogy a nemzeti bíróságok és hatóságok jogosultak az e rendelkezés alapján hozott szankciót megállapító határozat ellen indított jogorvoslati eljárásban azt vizsgálni, hogy az e rendelkezésben foglaltak szerint az exportőr az őt megilletőnél nagyobb összegű visszatérítést igényelt-e, függetlenül attól a körülménytől, hogy a szankciót megállapító határozat meghozatala előtt jogerőre emelkedett az e cikk (3) bekezdésének első albekezdésében említett, visszafizetést előíró határozat.
   
      (1)  HL C 228., 2004.09.11.